Na temelju članka 31. stavka 2. Zakona o postupanju s nezakonito izgrađenim zgradama (Narodne novine 86/12, 143/13, 65/17, 14/19) i članka 31. Statuta Općine Konavle (Službeni glasnik Općine Konavle 7/21 – pročišćeni tekst) Općinsko vijeće Općine Konavle na          sjednici održanoj dana    . 2025. godine prihvatilo je

Izvješće o izvršenju Programa utroška sredstava naknade za zadržavanje nezakonito izgrađenih zgrada u prostoru za 2024. godinu

Članak 1. 

Programom utroška sredstava naknade za zadržavanje nezakonito izgrađenih zgrada u prostoru za 2024. godinu (Službeni glasnik Općine Konavle broj 8/23) sredstva naknade za zadržavanje nezakonito izgrađenih zgrada u prostoru planirana su utrošiti u program 2081 Program prostornog uređenja.

PLANIRANO (€) 	OSTVARENO (€)	
4.000	968,64	

Članak 2. 

Prihod u visini 30,0% prikupljenih sredstava naknade u Proračunu Općine Konavle utrošen je kako slijedi:

Redni broj	Aktivnost	Plan 
(€)	Ostvarenje
(€)	
1.	Izrada izmjena i dopuna prostornog plana (K208101)
- ciljane izmjene i dopune Prostornog plana uređenja Općine Konavle	0	968,64	
2.	Izrada izmjena i dopuna UPU Zračna Luka Dubrovnik (A208102)	4.000	0	
	Ukupno	4.000	968,64	

Članak 3.

Program je izvršen u iznosu 968,64 € u visini ostvarenih prihoda. Sredstva su utrošena u okviru projekta K208101 Izrada izmjena i dopuna prostornog plana – i to za II ciljane izmjene i dopune Prostornog plana uređenja Općine Konavle. 

U 2024. godini, u okviru aktivnosti A208101 – Izrada izmjena i dopuna Prostornog plana sveukupno su izvršeni rashodi u iznosu 17.621,91 €, a odnose se na dodatne usluge izrade dopuna prostornog plana (prema dodatku ugovoru iz veljače 2024. i srpnja 2024.) u iznosu 8.593,75 €, te usluge prema petoj privremenoj situaciji u iznosu 4.296,91 € (obrada i dostava tabličnog i grafičkog prikaza prijedloga postupanja po primjedbama zaprimljenim u javnoj raspravi iz siječnja 2024.g., te izrada i dostava izvješća o javnoj raspravi). Također izrađen je pročišćeni tekst izmjena i dopuna prostornog plana uređenja Općine Konavle u iznosu 4.731,25 € prema ugovoru iz srpnja 2024.

U 2024. godini, u okviru aktivnosti A208102 – Izrada urbanističkih planova uređenja i topografsko katastarskih podloga sveukupno su izvršeni rashodi u iznosu 13.525,21 € i odnose se na izradu izmjena i dopuna UPU Cavtat sa Zvekovicom za zonu turističko ugostiteljske namjene (treća i četvrta privremena situacija) u iznosu 8.004,85 €, te izradu pročišćenog teksta UPU Zračna luka 1 u iznosu 1.250 € i izradu studije utjecaja na okoliš u iznosu 4.270,36 €.

Javni uvid i javno izlaganje o Prijedlogu izmjena i dopuna Urbanističkog plana uređenja Cavtat sa Zvekovicom te s tim u vezi Prijedloga izmjena i dopuna Prostornog plana uređenja Općine Konavle i Strateškoj studiji o utjecaju na okoliš izmjena i dopuna Urbanističkog plana uređenja Cavtat sa Zvekovicom održana je tijekom siječnja 2024. godine. Napravljeno je izvješće o provedenoj javnoj raspravi, napravljene izmjene, te ishođena suglasnost nadležnog Ministarstva na konačni prijedlog plana.

U veljači 2025. godine Općinsko vijeće je donijelo Odluku o donošenju Izmjena i dopuna prostornog plana uređenja Općine Konavle i Odluku o donošenju izmjena i dopuna urbanističkog plana uređenja „Cavtat sa Zvekovicom“ (Službeni glasnik Općine Konavle broj 2/2025).

Ugovorom od 28. studenog 2022. utvrđena je izrada strateške studije utjecaja na okoliš izmjena i dopuna Urbanističkog plana uređenja „Cavtat sa Zvekovicom" za zonu ugostiteljsko turističke namjene Prahivac i s tim u vezi Ciljanih Izmjena i dopuna Prostornog plana uređenja Općine Konavle u istom postupku. Ugovor je zaključen u iznosu 107.250 kn /14.234,52 € s porezom na dodanu vrijednost (Ires ekologija d.o.o.). Za izvedene usluge izrade studije u 2023. godini je ispostavljen račun u iznosu 9.964,16 € (70 % ugovora iz 2022. godine), dok je u 2024. ispostavljen račun u iznosu 4.270,36 € (30 % ugovora iz 2022. godine). Izvor financiranja ovih rashoda je donacija pravne osobe.

U 2024. godini, u okviru aktivnosti A208103 – Geodetski snimci i elaborati, te povezane usluge iz područja prostornog uređenja, izvršeni su rashodi u iznosu 1.375,00 €, a odnose se na okončanu situaciju za izradu izvješća o stanju u prostoru prema ugovoru iz 2023. godine. Naime, za izradu elaborata Izvješće o stanju u prostoru Općine Konavle zaključen je ugovor (Urbanizam Dubrovnik d.o.o.) u iznosu 6.875 € s porezom na dodanu vrijednost. U 2023. godini izvršeni su rashodi u iznosu 5.500 €, a u 2024. rashodi u iznosu 1.375 €.

Članak 4.

Ovo Izvješće će se objaviti u "Službenom glasniku Općine Konavle". 

KLASA: 
URBROJ: 
Cavtat, 

                                                                                                Predsjednik Općinskog vijeća 

                                                                                                         Ivo Simović